4. ΒΑΣΙΛΙΚΟΝ ΔΙΑΤΑΓΜΑ της 24 Απρ./4 Μαΐου 1940 Περί ρυθμίσεως της θέσεως του προσωπικού της υπηρεσίας Διαχειρίσεως Ανταλλαξίμων Μουσουλμανικών Κτημάτων. Έχοντες υπ’ όψιν το άρθρ. 9 του υπ’ αριθ. 1909/1939 Α. Νόμου «περί αναλήψεως υπό του Κράτους της διαχειρίσεως των εν Ελλάδι κτημάτων των ανταλλαγέντων Μουσουλμάνων» προτάσει του Ημετέρου επί των Οικονομικών Υπουργού και μετά σύμφωνον γνώμην του Συμβουλίου της Επικρατείας, απεφασίσαμεν και διατάσσομεν: Άρθρ.1.-Το προσωπικόν της Ειδικής Υπηρεσίας Διαχειρίσεως Ανταλλαξίμων Μουσουλμανικών κτημάτων, αναφερομένης εν τοις επομένοις δια των αρχικών γραμμάτων των λέξεων Υ.Δ.Α.Μ.Κ. αποτελεί εφεξής ίδιον κλάδον της Γενικής Διευθύνσεως Δημοσίου Λογιστικού, του οποίου η εν γένει υπηρεσιακή κατάστασις διέπεται υπό των διατάξεων του παρόντος και των διατάξεων των διεπουσών το προσωπικόν της Γενικής Διευθύνσεως Δημοσίου Λογιστικού, δι’ ας περιπτώσεις δεν προβλέπει το παρόν Β.Δ/μα. Άρθρ.10.-(Αναφέρεται εις τας μεταθέσεις, μετατάξεις κλπ. των υπαλλήλων. Ήδη ισχύουσι αι σχετικαί διατάξεις του Δημοσιοϋπαλληλικού Κώδικος). Άρθρ.11.-(Προέβλεπε την παροχήν επιδόματος εις τους προϊσταμένους των Γραφείων Δ.Α.Π. Κατηργήθη δια του άρθρ. 12 Α.Ν. 1501/1950, τόμ. 2Α σελ. 369). Άρθρ.12-13.(Μεταβατική διαταξις). Άρθρ.14.-(Οργανική διάταξις. Ήδη ισχύει το Β.Δ. 29/29 Δεκ. 1953). Άρθρ.15.-(Τροποποιείται το άρθρ. 6 του ανωτέρω Β.Δ. 29 Σεπτ./4 Οκτ. 1939). Άρθρ.16.-(Αναφερόμενον εις τα οδοιπορικά έξοδα και τας εκτός έδρας αποζημιώσεις, αντικατεστάθη δια του άρθρ. 13 Α.Ν. 1501/1950, τόμ. 2Α σελ. 369). Άρθρ.17.-(Αντικατεστάθη δια του Δημοσιοϋπαλληλικού Κώδικος). Άρθρ.18.-Αι διατάξεις του από 29 Σεπτ. 1939 Β.Δ/τος «περί Οργανώσεως της Υ.Δ.Α.Μ.Κ.» παραμένουσιν εν ισχύϊ εφ’ όσον δεν τροοποιούνται δια του παρόντος. Εις τον Ημέτερον επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος. Άρθρ.2.-(Ορίζεται η οργανική σύνθεσις του Διοικητικού και του Τεχνικού Προσωπικού της Υπηρεσίας. Βλ. ήδη Β.Δ. 29/29 Δεκ. 1953). Άρθρ.3.-(Μεταβατική διάταξις) Σελ. 263 Υπηρεσία Διαχειρίσεως Ανταλλαξίμων Κτημάτων 26.Ζ.α.4 Άρθρ.4.-1.Η παρά τω Τμήματι Διαχειρίσεως κτημάτων εξ ανταλλαγής της Εθνικής Τραπέζης της Ελλάδος, προϋπηρεσία των κατά την ισχύν του παρόντος υπηρετούντων εις το Δημόσιον υπαλλήλων της Υ.Δ.Α.Μ.Κ. λογίζεται, δια την κατά τας κειμένας διατάξεις χορήγησιν αδειών, ως πραγματική υπηρεσία. 2.Αι λόγω συμπληρώσεως πολυετούς υπηρεσίας χορηγούμεναι προσαυξήσεις λογίζονται εις τους δικαιουμένους τούτων υπαλλήλους από της συμφώνως τω παρόντι κατατάξεώς των έστω και αν είχον συμπληρώσει προγενεστέρως τον προς τούτο απαιτούμενον χρόνον υπηρεσίας. Άρθρ.5.-(Μεταβατικαί διατάξεις). Άρθρ.6.-1.Αι παραμένουσαι τυχόν μετά την κατάταξιν των υπαλλήλων συμφώνως τω άρθρ. 3 του παρόντος κεναί ως και αι κενωθησόμεναι εφεξής θέσεις, πληρούνται δια διορισμού ή δια μετατάξεως κατά τας κειμένας διατάξεις ομοιοβάθμων υπαλλήλων άλλων υπηρεσιών του Υπουργείου Οικονομικών, κατά προτίμησιν δε των συμφώνως ταις διατάξεσι του Α.Ν. 2068/1939 μεταταχθέντων εις την Γενικήν Διεύθυνσιν Δημοσίου Λογιστικού υπαλλήλων της Διευθύνσεως Ανταλλαγής. Οι το πρώτον διοριζόμενοι, ως και οι τυχόν μετατασσόμενοι προς πλήρωσιν κενών θέσεων, τοποθετούνται κατά προτίμησιν εις τα περιφερειακά Γραφεία Διαχερίσεως ανταλλαξίμου περιουσίας προς πλήρωσιν των υφισταμένων παρ’ αυτοίς κενών οργανικών θέσεων. 2.Διορίζεται κλητήρ γ΄ ή β΄ ή α΄ τάξεως, προτάσει του Προϊσταμένου της Υ.Δ.Α.Μ.Κ. ο γνωρίζων γραφήν και ανάγνωσιν και μη υπερβάς το τεσσαρακοστόν έτος της ηλικίας του. Διορίζεται φύλαξ, τη προτάσει του αυτού Προϊσταμένου, επί βαθμώ κλητήρος γ΄ ή β΄ ή α΄ τάξεως ο γνωρίζων ανάγνωσιν και γραφήν και μη υπερβάς το τεσσαρακοστόν έτος της ηλικίας του. 3.Διορίζεται γραφεύς β΄ ή α΄ τάξεως ο κεκτημένος απολυτήριον Γυμνασίου ή Δημοσίας Εμπορικής Σχολής ή άλλης Σχολής ισοτίμου προς Γυμνάσιον ή Δημοσίαν Επιτροπήν Σχολήν. Διορίζεται Ακόλουθος ή Γραμματεύς β΄ τάξεως ο κεκτημένος πτυχίον Νομικής ή Πολιτικών ή Οικονομικών Επιστημών ή Φυσικών ή Μαθηματικών Πανεπιστημίου ή Ανωτάτης Σχολής Οικονομικών και Εμπορικών Επιστημών, ή της Παντείου Σχολής ή ετέρας ισοτίμου Σχολής της ημεδαπής ή αλλοδαπής. Διορισμός εις ανώτερον βαθμόν του Γραμματέως β΄ τάξεως δεν επιτρέπεται. Σελ. 264 4.Τεχνικοί υπάλληλοι διορίζονται οι έχοντες τα κατά τας ισχυούσας διατάξεις δια το προσωπικόν της Υπηρεσίας Δημοσίων Έργων της αυτής ειδικότητος απαιτούμενα προσόντα. Κατά την πρώτην εφαρμογήν του παρόντος την μίαν των τεσσάρων θέσεων τεχνικών υπαλλήλων των προβλεπομένων εν άρθρ. 2 στοιχ. Β΄ περίπτ. 2 καταλαμβάνει αυτοδικαίως ο διορισθείς εις την δια του από 27 Μαρτ. 1940 Β.Δ/τος «περί προσθήκης εις τας οργανικάς θέσεις της Γενικής Διευθύνσεως Δημοσίου Λογιστικού κλπ.» ιδρυθείσαν θέσιν εφ’ ω βαθμώ και μισθώ κέκτηται. 5.Εις πάσας τας ανωτέρω περιπτώσεις οι διοριζόμενοι δέον: α)να έχωσιν εκπληρώσει τας στρατιωτικάς αυτών υποχρεώσεις ή να έχωσι νομίμως απαλλαγή τούτων, β)να είναι Έλληνες πολίται, γ)να μη έχωσι παραπεμφθή δι’ οριστικού βουλεύματος ή καταδικασθή εις εγκληματικήν ή επανορθωτικήν ποινήν επί τινι των εν άρθρ. 22-24 του Ποινικού Νόμου προβλεπομένων αδικημάτων, ή δια πράξεις αναφερομένας εις προηγουμένην αυτών δημοσίαν υπηρεσίαν, δ)να βεβαιώται η καλή αυτών υγεία, κατά τας διατάξεις του άρθρ. 27 του Α.Ν. 1959 του έτους 1939, ε)να προσαγάγωσι πιστοποιητικόν κοινωνικών φρονημάτων νομίμως εκδεδόμενον, και ς)προκειμένου περί υπαλλήλων να μη έχωσιν υπερβή το τεσσαρακοστόν έτος της ηλικίας των. 6.Οι το πρώτον διοριζόμενοι εις οιονδήποτε βαθμόν του διοικητικού υπαλληλικού προσωπικού, παραμένουσιν επί έν έτος δόκιμοι υπάλληλοι, εξομοιούμενοι κατά πάντα προς μονίμους δημοσίους υπαλλήλους, διορίζονται δε οριστικώς μετά συμπληρώσιν ενιαυσίου ευδοκίμου υπηρεσίας, εφ’ όσον εντός διμήνου ανατρεπτικής προθεσμίας από της παρελεύσεως του έτους γνωμοδοτήσει περί τούτου το Υπηρεσιακόν Συμβούλιον της Γενικής Διευθύνσεως Δημοσίου Λογιστικού, άλλως απολύονται ούτοι της Υπηρεσίας. Αι ανωτέρω διατάξεις ισχύουσιν, εφ’ όσον δεν αντίκεινται εις τον Δημοσιοϋπαλληλικόν Κώδικα. Άρθρ.7.-(Αναφερόμενον εις τας προαγωγάς των υπαλλήλων, αντικατεστάθη δια των σχετικών διατάξεων του Δημοσιοϋπαλληλικού Κώδικος). Άρθρ.8.-Εν περιπτώσει κατανομής της περιφερείας των Γραφείων Διαχειρίσεως ανταλλαξίμου περιουσίας και συστάσεως νέων τοιούτων δια της κατά το άρθρ. 13 του από 29 Σεπτ. 1939 Β.Δ/τος «περί οργανώσεως κλπ.» εκδιδομένης αποφάσεως του Υπουργού των Οικονομικών, καθορισθήσεται και η οργανική σύνθεσις των συνιστωμένων γραφείων εντός του συνόλου των κατά το άρθρ. 2 του παρόντος θέσεων μειουμένων αναλόγως των οργανικών θέσεων άλλων γραφείων. 26.Ζ.α.4 Υπηρεσία Διαχειρίσεως Ανταλλαξίμων Κτημάτων Άρθρ.9.-1.Εις τους προϊσταμένους των Γραφείων Διαχειρίσεως, προκειμένου δε περί των μη αυτοτελών Γραφείων εις τους προϊσταμένους των Οικονομικών Εφοριών, παρ’ αις συνεστήθησαν τοιαύτα γραφεία, δύναται να παρέχηται δι’ αποφάσεως του Υπουργού των Οικονομικών μηνιαία επιχορήγησις άνευ λογοδοσίας δια γραφικήν ύλην, φωτισμόν, καθαρισμόν των γραφείων και προμήθειαν ειδών φωτισμού και καθαριότητος. Το ποσόν της παγίας επιχορηγήσεως καθορίζεται δια της αυτής αποφάσεως του Υπουργού των Οικονομικών και καταβάλλεται τοις δικαιούχοις εις την αρχήν εκάστης τριμηνίας δι’ ατομικών ενταλμάτων. Από της εκδόσεως της κατά τα ανωτέρω αποφάσεως του Υπουργού των Οικονομικών, τα έξοδα καθαριότητος παύουσι καταβαλλόμενα εις βάρος της υπό του άρθρ. 10 εδάφ. 6 του από 29 Σεπτ. 1939 Β.Δ/τος «περί οργανώσεως, κλπ.» προβλεπομένης παγίας προκαταβολής. Ωσαύτως παύει καταβαλλομένη εις τους υπαλλήλους των Γραφείων Διαχειρίσεως ανταλλαξίμου περιουσίας η υπό του άρθρ. 19 του από 29 Σεπτ. 1939 Β.Δ/τος «περί οργανώσεως της Υ.Δ.Α.Μ.Κ.» προβλεπομένη παγία επιχορήγησις γραφικής ύλης. 2.Εφ’ όσον ο φωτισμός των Γραφείων ενεργείται δι’ ηλεκτρικού ρεύματος, η δαπάνη καταναλώσεως τούτου καταβάλλεται τοις δικαιούχοις εις το τέλος έκαστης τριμηνίας δια τακτικών χρηματικών ενταλμάτων εις βάρος της εις τον προϋπολογισμόν των εξόδων αναγραφομένης πιστώσεως. 3.Δύναται επίσης δι’ αποφάσεως του Υπουργού των Οικονομικών να παρασχεθή εις τους κατά την παρ. 1 του παρόντος άρθρου προϊσταμένους των Γραφείων Διαχειρίσεως ανταλλαξίμου περιουσίας ιδία επιχορήγησις άνευ λογοδοσίας δι’ έξοδα θερμάνσεως κατά την χειμερινήν περίοδον. Δια της αυτής αποφάσεως καθορισθήσεται το ποσόν της παγίας επιχορηγήσεως και η χρονική διάρκεια της χειμερινής περιόδου δι’ έκαστον γραφείον. Η επιχορήγησις αύτη καταβάλλεται τοις δικαιούχοις δι’ ατομικών ενταλμάτων εις το τέλος εκάστου μηνός, ή και ολόκληρος εις την αρχήν ή και προ της χειμερινής περιόδου, δια την περίπτωσιν της προμηθείας της καυσίμου ύλης, της αναγκαίας δι’ ολόκληρον την χειμερινήν περίοδον. 